ddrg/super_eurlex huggingface dataset:
B4-0024 και 0026/98

Ψήφισμα σχετικά με την ΟΥΕΦΑ και τους κατόχους του Κυπέλλου Coca-Cola

Το Ευρωπαϊκό Κοινοβούλιο,

Α. έχοντας υπόψη ότι η Ευρωπαϊκή Ένωση οφείλει να αναγνωρίσει την ιδιαιτερότητα του αθλητισμού και την αυτονομία του αθλητικού κινήματος,

Β. έχοντας υπόψη ότι στο ψήφισμά του της 13ης Ιουνίου 1997 σχετικά με το ρόλο της Ευρωπαϊκής Ένωσης στον τομέα του αθλητισμού ((ΕΕ C 200 της 30.6.1997, σελ. 252.)) το Κοινοβούλιο επεσήμανε ότι πρέπει να βρεθούν λύσεις, οι οποίες, στην ουσία, δεν θα αποτρέπουν τα μεσαία και μικρά επαγγελματικά σωματεία, από το να καταβάλλουν σημαντικές προσπάθειες για την εκπλήρωση του επιμορφωτικού και κοινωνικού τους ρόλου,

Γ. έχοντας υπόψη ότι υφίσταται σήμερα διένεξη μεταξύ της ΟΥΕΦΑ και της Premier League (Α' Εθνικής Κατηγορίας του ΗΒ) σχετικά με τον αριθμό των σωματείων που επιτρέπεται να συμμετέχουν στο πρωτάθλημα της Α' Εθνικής Κατηγορίας,

Δ. έχοντας υπόψη ότι η Αγγλική Ποδοσφαιρική Ομοσπονδία, η οποία εκπροσωπεί όλα τα επαγγελματικά σωματεία, είναι από νομικής άποψης εντελώς ανεξάρτητη από την Premier League η οποία συναπαρτίζεται μόνο από επαγγελματικά σωματεία της πρώτης κατηγορίας («Premiership»),

Ε. έχοντας υπόψη ότι το Κύπελλο Coca-Cola διοργανώνεται από την Ποδοσφαιρική Ομοσπονδία και όχι από την Premier League,

ΣΤ. έχοντας υπόψη ότι οι κάτοχοι Κυπέλλου της Ποδοσφαιρικής Ομοσπονδίας προκρίνονται συνήθως για συμμετοχή στο Κύπελλο ΟΥΕΦΑ (Κύπελλο C3),

Ζ. έχοντας υπόψη ότι η απόφαση της ΟΥΕΦΑ να αλλάξει τους κανόνες προκειμένου να μην επιτρέπεται στους κατόχους του Κυπέλλου της Ποδοσφαιρικής Ομοσπονδίας να συμμετέχουν στο Κύπελλο ΟΥΕΦΑ είναι αυθαίρετη, μπορεί να θεωρηθεί ότι σχετίζεται με την προαναφερθείσα διένεξη και θα μπορούσε να έχει σημαντικές αρνητικές οικονομικές και κοινωνικές επιπτώσεις για πολυάριθμα αγγλικά επαγγελματικά σωματεία, ιδίως των μικρότερων κατηγοριών,

Η. έχοντας υπόψη ότι μια τέτοια απόφαση θα μπορούσε να θεωρηθεί και ως διακριτική, καθώς κάτοχοι παρεμφερών ομοσπονδιακών κυπέλλων από άλλες ευρωπαϊκές χώρες θα συνεχίσουν να μετέχουν στο Κύπελλο ΟΥΕΦΑ,

Θ. έχοντας υπόψη ότι η ως άνω απόφαση αντιβαίνει στις διατάξεις του άρθρου 86 της Συνθήκης ΕΚ περί κατάχρησης δεσπόζουσας θέσης,

Ι. έχοντας υπόψη ότι η οικονομική δραστηριότητα που δημιουργείται από τον επαγγελματικό αθλητισμό δεν είναι δυνατόν να εξαιρείται από τις διατάξεις του κοινοτικού δικαίου, και επισημαίνοντας τις τεράστιες οικονομικές συνέπειες που σχεδόν σίγουρα θα έχει αυτή η ενέργεια,

Το Ευρωπαϊκό Κοινοβούλιο,

1. καλεί την Επιτροπή να ασχοληθεί με το εν λόγω ζήτημα κατά προτεραιότητα[semigr ]

2. καλεί την ΟΥΕΦΑ να επανεξετάσει την απόφασή της υπό το φως των προαναφερθέντων[semigr ]

3. ζητεί από την ΟΥΕΦΑ να διασφαλίσει ότι όλες οι ποδοσφαιρικές ομοσπονδίες στα κράτη μέλη αντιμετωπίζονται ισότιμα[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, τις κυβερνήσεις και τα κοινοβούλια των κρατών μελών, την ΟΥΕΦΑ και την Αγγλική Ποδοσφαιρική Ομοσπονδία και την Premier League.
B4-0060 και 0072/98

Ψήφισμα σχετικά με την παραβίαση των δικαιωμάτων του ανθρώπου στη Λαϊκή Δημοκρατία του Κογκό

Το Ευρωπαϊκό Κοινοβούλιο,

A. έχοντας πληροφορηθεί τη σύλληψη και αυθαίρετη κράτηση του κ. Z'ahidi Arthur Ngoma κατά το συνέδριο του κινήματός του, στις 25 Νοεμβρίου 1997, επειδή εξέφρασε την αντίθεσή του προς το καθεστώς του Προέδρου Kabila,

Β. εκφράζοντας την αγανάκτησή του για το γεγονός ότι ο κ. Ngoma υπέστη κακομεταχείριση, ρίχτηκε στη φυλακή χωρίς δίκη και έκτοτε κρατείται αυθαίρετα,

Γ. επισημαίνοντας την πρόσφατη σύλληψη αρκετών άλλων αγωνιστών των δικαιωμάτων του ανθρώπου, και ειδικότερα του κ. Nsala, Γενικού Γραμματέα του Κέντρου των Δικαιωμάτων του Ανθρώπου (CENADHO) της Κινσάσα,

Δ. επισημαίνοντας ότι ο Τύπος αποτέλεσε επίσης αντικείμενο πράξεων εκφοβισμού εκ μέρους του καθεστώτος,

Ε. υπενθυμίζοντας ότι τα πολιτικά κόμματα, πλην του AFDL που κατέχει την εξουσία, οι διαδηλώσεις και οι δημόσιες συναθροίσεις υπόκεινται σε απαγόρευση από τότε που ο κ. Kabila ανέλαβε τα ηνία της χώρας,

Το Ευρωπαϊκό Κοινοβούλιο,

1. αποδοκιμάζει τις πράξεις εκφοβισμού και καταστολής εναντίον των πολιτικών αντιπάλων, των αγωνιστών των δικαιωμάτων του ανθρώπου, καθώς και του Τύπου[semigr ]

2. επιθυμεί να υπενθυμίσει στα κράτη μέλη της Ευρωπαϊκής Ένωσης, καθώς και στην Επιτροπή:

- την ανάγκη να συναρτάται κάθε διεθνής βοήθεια προς τη ΛΔΚ με τις προόδους που συντελούνται όσον αφορά το σεβασμό των δικαιωμάτων του ανθρώπου και με την υλοποίηση μιας πραγματικής δημοκρατικής διαδικασίας στη χώρα αυτή,

- την ανάγκη να υποστηριχθεί η δημοκρατική διαδικασία και να βοηθηθούν οι μη κυβερνητικές οργανώσεις που αγωνίζονται για τα δικαιώματα του ανθρώπου στη χώρα αυτή[semigr ]

3. ζητεί από τους ιθύνοντες της ΛΔ του Κογκό:

- την άμεση απελευθέρωση όλων των κρατουμένων για λόγους φρονημάτων, και ειδικότερα των κ.κ. Z'ahidi Ngoma και Nsala,

- να υλοποιήσουν ένα κράτος δικαίου, να αποκαταστήσουν τις θεμελιώδεις ελευθερίες, να επιτρέψουν την ελεύθερη λειτουργία των πολιτικών κινημάτων και, μέσω μιας συζήτησης με τις ζώσες δυνάμεις της χώρας, να οδηγήσουν σε πραγματικά δημοκρατικές εκλογές[semigr ]

4. καλεί τα κράτη μέλη της Ευρωπαϊκής Ένωσης, το Συμβούλιο και την Επιτροπή να ασκήσουν, έναντι των αρχών της ΛΔΚ, τα αναγκαία διαβήματα και πιέσεις ώστε αυτές να εισέλθουν απερίφραστα στο δρόμο του εκδημοκρατισμού και του σεβασμού των δικαιωμάτων του ανθρώπου[semigr ]

5. αναθέτει στον Πρόεδρό του να διαβιβάσει το παρόν ψήφισμα στους Συμπροέδρους της Συνέλευσης Ίσης Εκπροσώπησης ΑΚΕ-ΕΕ, το Συμβούλιο, την Επιτροπή, το Γενικό Γραμματέα του ΟΗΕ, το Γενικό Γραμματέα του Οργανισμού Αφρικανικής Ενότητας και την κυβέρνηση της ΛΔ του Κογκό.
B4-0029/98

Ψήφισμα για τις διαπραγματεύσεις μεταξύ ΕΕ και Ελβετίας όσον αφορά τις χερσαίες μεταφορές

Το Ευρωπαϊκό Κοινοβούλιο,

Α. έχοντας υπόψη ότι το θέμα των χερσαίων μεταφορών εμπορευμάτων έχει αποτελέσει αντικείμενο μακρόχρονων συζητήσεων και διαπραγματεύσεων μεταξύ ΕΕ και Ελβετίας,

Β. έχοντας υπόψη ότι οι παράμετροι των διεξαγομένων διαπραγματεύσεων φαίνεται ότι επικεντρώνονται στα καίρια θέματα του μεγίστου επιπέδου των ελβετικών διοδίων για βαρέα φορτηγά οχήματα της ΕΕ που διέρχονται το έδαφος της χώρας αυτής, την αποτροπή της εκτροπής της κυκλοφορίας στην Αυστρία και τη Γαλλία, την πρόσβαση των φορτηγών οχημάτων 40 τόνων στα εμπορικά κέντρα της Ελβετίας και τις σχετικές συμφωνίες διέλευσης,

Γ. έχοντας υπόψη ότι το αποτέλεσμα των διαπραγματεύσεων αυτών πρέπει να είναι διαρκές και με στόχο να επιτρέψει στην εσωτερική αγορά να λειτουργήσει αποτελεσματικότερα εξασφαλίζοντας την προστασία του περιβάλλοντος στην Ελβετία και την περιοχή των Άλπεων γενικότερα,

Το Ευρωπαϊκό Κοινοβούλιο,

1. υποστηρίζει τις προσπάθειες της Επιτροπής, ιδίως κατά το παρελθόν έτος 1997, στη διαπραγμάτευση μιας συμφωνίας[semigr ]

2. συγχαίρει τις πρόσφατες προεδρίες της Ολλανδίας και του Λουξεμβούργου για τις προσπάθειές τους ώστε να συμβάλουν στη σύναψη μιας ικανοποιητική συμφωνίας[semigr ]

3. καλωσορίζει τις ενδείξεις μιας αυξημένης ευελιξίας εκ μέρους της Ελβετικής Συνομοσπονδιακής Κυβέρνησης[semigr ]

4. καλεί επειγόντως αμφότερους τους διαπραγματευομένους εταίρους να διπλασιάσουν τις προσπάθειές τους για την εξεύρεση συμφωνίας στα εκκρεμή θέματα που θα ικανοποιεί την ανάγκη της βιώσιμης κινητικότητας στην Ευρώπη το συντομότερο εντός του 1998[semigr ]

5. καλεί την Επιτροπή να ενεργήσει κατά τρόπον ώστε κανένα κράτος μέλος να μην υπόκειται σε καθεστώς λιγότερο ευνοϊκό από ότι η Ελβετία στον τομέα της διαμετακόμισης[semigr ]

6. αναγνωρίζει τη σημασία της μετατόπισης των διερχομένων από τις Άλπεις εμπορευματικών μεταφορών στις σιδηροδρομικές και συνδυασμένες μεταφορές, καθώς και την ανάγκη να διασφαλισθεί ότι δεν θα επιβάλλονται άνευ λόγου ποινές στους οδικούς μεταφορείς[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών και την Ελβετική Συνομοσπονδιακή Κυβέρνηση.
B4-0080 και 0102/98

Ψήφισμα σχετικά με τη θανατική καταδίκη της Karla Faye Tucker στις Ηνωμένες Πολιτείες

Το Ευρωπαϊκό Κοινοβούλιο,

- έχοντας υπόψη το ψήφισμα που ενέκρινε στις 3 Απριλίου 1997 η Επιτροπή Ανθρωπίνων Δικαιωμάτων των Ηνωμένων Εθνών, στο οποίο ζητείται μεταξύ των άλλων η αναστολή των εκτελέσεων εν όψει της πλήρους κατάργησης της θανατικής ποινής,

Α. λαμβάνοντας υπόψη ότι το Ανώτατο Δικαστήριο των Ηνωμένων Πολιτειών επικύρωσε το Δεκέμβριο 1997 τη θανατική καταδίκη της Karla Faye Tucker που κρατείται στο Τέξας, καθώς και ότι ο δικαστής του Περιφερειακού Δικαστηρίου όρισε την εκτέλεση για τις 3 Φεβρουαρίου 1998,

Β. λαμβάνοντας υπόψη ότι στις Ηνωμένες Πολιτείες βρίσκονται αυτή τη στιγμή στο κελλί του μελλοθανάτου 48 γυναίκες και ότι από την επανεισαγωγή το 1976 της θανατικής ποινής μόνο μία γυναίκα εκτελέσθηκε, και ότι η τελευταία εκτέλεση γυναίκας στο Τέξας χρονολογείται από το 1863,

Γ. λαμβάνοντας υπόψη ότι επί 58 ανηλίκων κατά τη διάπραξη του εγκλήματος, οι οποίοι τώρα βρίσκονται στους διαδρόμους του θανάτου των Ηνωμένων Πολιτειών, το 43% κρατείται στο Τέξας και ότι, από τις 9 εκτελέσεις ανηλίκων στις Ηνωμένες Πολιτείες από το 1976 έως σήμερα, οι 5 πραγματοποιήθηκαν στο Τέξας,

Δ. λαμβάνοντας υπόψη ότι επί των 74 εκτελέσεων που πραγματοποιήθηκαν στις Ηνωμένες Πολιτείες κατά τη διάρκεια του 1997, το Τέξας πραγματοποίησε τις 37, και ότι από τις 30 εκτελέσεις που ορίσθηκαν στις Ηνωμένες Πολιτείες έως το Μάιο του 1998, οι 14 προβλέπεται να πραγματοποιηθούν μόνο στο Τέξας και οι υπόλοιπες σε άλλες επτά Πολιτείες,

Ε. λαμβάνοντας υπόψη ότι η αναστολή της εκτέλεσης και η μετατροπή της ποινής της Karla Tucker εξαρτάται πλέον από τον Κυβερνήτη της Πολιτείας του Τέξας George Bush Jr., ο οποίος πρέπει να αποφασίσει κατόπιν συστάσεως της Επιτροπής Απονομής Χάριτος,

1. απευθύνει επίσημη έκκληση στον Κυβερνήτη της Πολιτείας του Τέξας και στις άλλες αρμόδιες αρχές της Πολιτείας, προκειμένου να ανασταλεί η εκτέλεση της Karla Faye Tucker και να μετατραπεί η ποινή της[semigr ]

2. ζητεί από τα θεσμικά όργανα, τα κοινοβούλια και τους κυβερνήτες των Πολιτειών που εφαρμόζουν την ποινή του θανάτου, να προχωρήσουν στην αναστολή των θανατικών εκτελέσεων[semigr ]

3. ζητεί από την Aμερικανική Ομοσπονδιακή Kυβέρνηση να αποσύρει την επιφύλαξη όσον αφορά την απαγόρευση της εκτέλεσης ανηλίκων, την οποία διατύπωσαν οι Ηνωμένες Πολιτείες κατά την κύρωση του Διεθνούς Συμφώνου για τα Αστικά και Πολιτικά Δικαιώματα[semigr ]

4. ζητεί από το Συμβούλιο και την Επιτροπή να καταβάλουν κάθε δυνατή προσπάθεια για την υποστήριξη της έκκλησης προς τον Κυβερνήτη του Τέξας, προκειμένου να μετατρέψει ή να αναστείλει την ποινή[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Ομοσπονδιακή Κυβέρνηση των Ηνωμένων Πολιτειών της Αμερικής, καθώς και στον Κυβερνήτη της Πολιτείας του Τέξας.
B4-0059, 0077 και 0100/98

Ψήφισμα σχετικά με την κατάσταση στη Δημοκρατία της Ιγκουσίας

Το Ευρωπαϊκό Κοινοβούλιο,

- έχοντας υπόψη διάφορα ψηφίσματά του και συζητήσεις σχετικά με την κατάσταση στο Βόρειο Καύκασο, ιδιαίτερα στην Τσετσενία και τη γειτονική Ιγκουσία,

A. λαμβάνοντας υπόψη την συνεχιζόμενη ένταση που προκλήθηκε από τις συγκρούσεις στην περιοχή Prigorodniy της Βόρειας Οσσετίας τον Νοέμβριο του 1992, οπότε χιλιάδες άτομα ιγγουσικής ιθαγένειας διέφυγαν στην Ιγγουσία,

Β. θορυβημένο από τις ειδήσεις για τη δυσχερή κατάσταση του πληθυσμού ιγγουσικής ιθαγένειας στην περιοχή Prigorodniy της Βόρειας Οσσετίας[semigr ] επισημαίνοντας, ωστόσο, την τριμερή συμφωνία (μεταξύ Ιγκουσίας, Βόρειας Οσσετίας και Ρωσικής Ομοσπονδίας) να επιτραπεί στους πρόσφυγες η επιστροφή στις περιοχές Prigorodniy και Vladikavkaz,

Γ. επισημαίνοντας την ανάγκη να αποφευχθούν σοβαρές κακουχίες, που θα αντιμετωπίσουν ιδιαίτερα οι γυναίκες και τα παιδιά, από την ανεπαρκή προμήθεια αγαθών και τροφίμων λόγω της δυσχερούς οικονομικής κατάστασης και του χειμώνα,

Δ. επισημαίνοντας ότι οι Ιγκούσιοι πρόσφυγες εντός της χώρας τους δεν έχουν ακόμη πραγματικές πιθανότητες να επιστρέψουν στις κατοικίες τους στην περιοχή Prigorodniy της Βόρειας Οσσετίας, δεδομένου ότι η συμφωνία της 4ης Σεπτεμβρίου 1997 και το πρόγραμμα της 15ης Οκτωβρίου 1997 που αφορούν τη διαμάχη Οσσετίας-Ιγκουσίας και συμφωνήθηκαν μεταξύ της Δημοκρατίας της Βόρειας Οσσετίας-Αλανίας και της Δημοκρατίας της Ιγκουσίας δεν έχουν ακόμη εφαρμοσθεί,

1. καλεί τη Ρωσική Δούμα να λάβει κατάλληλα μέτρα ώστε να διευκολυνθεί η παροχή βοήθειας σε περιοχές επιστροφής προσφύγων στην περιφέρεια Prigorodniy, προκειμένου ο ιγγούσιος πληθυσμός της περιοχής Prigorodniy να δυνηθεί να επανέλθει στην κανονική ζωή με ασφάλεια και ειρήνη και στις οικονομικές δραστηριότητες[semigr ]

2. παρακινεί ένθερμα όλες τις εμπλεκόμενες αρχές να σεβασθούν και να εφαρμόσουν τις συμφωνίες που αφορούν την επιστροφή των Ιγκουσίων προσφύγων στην περιοχή Prigorodniy[semigr ]

3. απευθύνει έκκληση στον ΟΗΕ, τον ΟΑΣΕ και άλλους διεθνείς οργανισμούς να ασκήσουν όλη την επιρροή τους και να χρησιμοποιήσουν τα απαιτούμενα μέσα, προκειμένου να συμβάλουν ενεργά στη διαδικασία εξομάλυνσης της κατάστασης στο Βόρειο Καύκασο[semigr ]

4. καλεί το Συμβούλιο και την Επιτροπή να εξετάσουν τη χρηματοδότηση ανθρωπιστικών δράσεων, μέσω του ECHO, με τη συμμετοχή διεθνών οργανισμών, σε περιοχές επιστροφής προσφύγων στις περιφέρειες Prigorodniy και Vladikavkaz[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τη Ρωσική Δούμα, τον Πρόεδρο της Ρωσικής Ομοσπονδίας, τις Κυβερνήσεις της Ιγκουσίας και της Βόρειας Οσσετίας, το Γενικό Γραμματέα του ΟΗΕ και το Γενικό Γραμματέα του ΟΑΣΕ.
A4-0050/98

Ψήφισμα σχετικά με το σχέδιο Δημοσιονομικού Κανονισμού που εφαρμόζεται στη συνεργασία για τη χρηματοδότηση της ανάπτυξης στα πλαίσια της τέταρτης σύμβασης ΑΚΕ-ΕΟΚ, όπως τροποποιήθηκε από τη συμφωνία της 4ης Νοεμβρίου 1995 (COM(96)0676 - C4-0101/97 - 96/0307(CNS))

Το Ευρωπαΐκό Κοινοβούλιο,

- έχοντας υπόψη την πρόταση της Επιτροπής (COM(96)0676 - 96/0307(CNS)) ((EE C 63 της 28.2.1997, σελ. 11.)),

- έχοντας κληθεί από το Συμβούλιο να γνωμοδοτήσει (C4-0101/97),

- έχοντας υπόψη την έκθεση της Επιτροπή Ελέγχου του Προϋπολογισμού και τις γνωμοδοτήσεις της Επιτροπής Προϋπολογισμών καθώς και της Επιτροπή Ανάπτυξης και Συνεργασίας (A4-0050/98),

Α. λαμβάνοντας υπόψη ότι το Δικαστήριο των ΕΚ έκρινε σε απόφασή του ότι οι δαπάνες για το ΕΤΑ δεν μπορούν να θεωρηθούν έξοδα της Ευρωπαΐκής Κοινότητας και επομένως να υπαχθούν στο νομικό και θεσμικό πλαίσιο της Συνθήκης ΕΚ,

Β. λαμβάνοντας υπόψη ότι το Δικαστήριο των ΕΚ έκρινε κατά συνέπεια ότι η διαβούλευση του Ευρωπαΐκού Κοινοβουλίου εκ μέρους του Συμβουλίου σε σχέση με τους δημοσιονομικούς κανονισμούς των Ευρωπαΐκών Ταμείων Ανάπτυξης είναι προαιρετική,

Γ. λαμβάνοντας υπόψη ότι δεν έχει πραγματοποιηθεί οιαδήποτε πρόοδος σχετικά με την εγγραφή στον προϋπολογισμό των πιστώσεων των Ευρωπαΐκών Ταμείων Ανάπτυξης μετά την άρνηση του Κοινοβουλίου να χορηγήσει απαλλαγή για τις εν λόγω πιστώσεις το 1996,

Δ. λαμβάνοντας υπόψη ότι η Επιτροπή στην αιτιολογική έκθεσή της που συνοδεύει το σχέδιο δημοσιονομικού κανονισμού του 8ου ΕΤΑ αναφέρει ότι δεν απαιτείται το Συμβούλιο να λάβει γνωμοδότηση του Ευρωπαΐκού Κοινοβουλίου πριν εγκρίνει το εν λόγω σχέδιο,

Ε. εκτιμώντας ότι το Κοινοβούλιο δεν υποχρεούται νομικά να νομιμοποιήσει τις δημοσιονομικές ρυθμίσεις για τα ΕΤΑ εγκρίνοντας γνωμοδότηση για το σχέδιο δημοσιονομικού κανονισμού του 8ου ΕΤΑ,

1. αρνείται να γνωμοδοτήσει σχετικά με το σχέδιο δημοσιονομικού κανονισμού του 8ου Ευρωπαΐκού Ταμείου Ανάπτυξης που παρουσίασε η Επιτροπή 7

2. υπογραμμίζει την απόλυτη προσήλωσή του στις πολιτικές συνεργασίας και ανάπτυξης της Ευρωπαΐκής Ένωσης και τονίζει ότι η θέση που υιοθετεί στο παρόν ψήφισμα δεν πρέπει να έχει δυσμενείς επιπτώσεις στην υλοποίηση των εν λόγω πολιτικών και ότι αποσκοπεί, περισσότερο μακροπρόθεσμα, στο να βελτιώσει το νομικό, θεσμικό και δημοσιονομικό πλαίσιο εντός του οποίου ασκούνται οι εν λόγω πολιτικές 7

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
B4-0216, 0226, 0238 και 0251/98

Ψήφισμα σχετικά με τις πλημμύρες στη βόρεια Ελλάδα και τα νησιά του Αιγαίου

Το Ευρωπαΐκό Κοινοβούλιο,

A. λαμβάνοντας υπόψη την πλημμύρα της 2ας Φεβρουαρίου 1998, η οποία προκάλεσε βιβλικές καταστροφές στα νησιά του Ανατολικού Αιγαίου, και την πλημμύρα της 5ης Φεβρουαρίου 1998, που έπληξε σοβαρά τα νησιά του Βόρειου Αιγαίου, την Ανατολική Μακεδονία και τη Θράκη,

Β. έχοντας υπόψη ότι οι φυσικές αυτές καταστροφές οι οποίες είχαν και ανθρώπινα θύματα, έπληξαν και περιοχές (Θράκη) οι οποίες κατά το θέρος είχαν υποστεί σοβαρές ζημιές από χαλαζοπτώσεις και ότι το εισόδημα των παραγωγών έχει υποστεί δραματική μείωση,

Γ. λαμβάνοντας υπόψη ότι οι πλημμύρες προκάλεσαν τεράστιες ζημίες σε σπίτια, αυτοκίνητα, σε λοιπά περιουσιακά στοιχεία και στη γεωργική παραγωγή, αλλά και στην υποδομή των εν λόγω περιοχών (μεταφορές, τηλεπικοινωνίες, ηλεκτρική ενέργεια, πόσιμο νερό, κτλ.), με αποτέλεσμα να απαιτείται πολύς χρόνος και μεγάλες επενδύσεις για την αποκατάσταση των ζημιών,

Δ. εκτιμώντας ότι έχουν προκληθεί μεγάλες καταστροφές σε καλλιέργειες με σιτηρά, βαμβάκι, τεύτλα, κηπευτικά, ελιές κ.ά. καθώς και ότι 200.000 στρέμματα παραμένουν ακόμη «βυθισμένα» στα νερά του ποταμού Έβρου,

Ε. λαμβάνοντας υπόψη ότι οι παραγωγοί στις περιοχές που επλήγησαν (Θράκη, νησιά Αιγαίου) είναι από τους φτωχότερους της Ευρωπαΐκής Ένωσης και με ιδιαίτερα κοινωνικά προβλήματα,

Το Ευρωπαΐκό Κοινοβούλιο,

1. εκφράζει την αλληλεγγύη του και τη βαθύτατη συμπάθειά του προς τις οικογένειες των θυμάτων, καθώς και προς τους κατοίκους των περιοχών που επλήγησαν από τις πλημμύρες 7

2. ζητεί από την Επιτροπή και από το Συμβούλιο να καταβάλουν κάθε προσπάθεια προκειμένου να παρασχεθεί επείγουσα οικονομική και κάθε άλλου είδους βοήθεια στον πληθυσμό και τις αρχές των περιοχών που επλήγησαν και να αποκατασταθούν οι ζημίες το ταχύτερο δυνατό 7

3. καλεί την Επιτροπή να προβεί σε άμεσες παρεμβάσεις για την υποστήριξη της αποκατάστασης των υποδομών, κινητοποιώντας πόρους των Διαρθρωτικών Ταμείων 7

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την ελληνική κυβέρνηση, καθώς και στις τοπικές αρχές των περιοχών που επλήγησαν.
B4-0194, 0235 και 0246/98

Ψήφισμα σχετικά με την αναγόρευση του Στρατηγού Πινοτσέτ σε ισόβιο γερουσιαστή στη Χιλή

Το Ευρωπαΐκό Κοινοβούλιο,

- έχοντας υπόψη τα παλαιότερα ψηφίσματά του υπέρ της προασπίσεως της δημοκρατίας και των ανθρωπίνων δικαιωμάτων στη Χιλή που εγκρίθηκαν κατά τη διάρκεια της δικτατορίας του στρατηγού Πινοτσέτ,

- έχοντας υπόψη τα ψηφίσματα της 18ης Νοεμβρίου 1993 ((ΕΕ C 329 της 6.12.1993, σελ. 278)) σχετικά με τη δίκη για τη δολοφονία του ευρωπαίου πολίτη κ. Carmelo Soria Espinosa στη Χιλή, της 20ής Ιουνίου 1996 ((ΕΕ C 198 της 8.7.1996, σελ. 209)), σχετικά με την αμνηστεία στους υποτιθέμενους απαγωγείς του Carmelo Soria ο οποίος δολοφονήθηκε από πράκτορες της Διεύθυνσης Εθνικής Ασφάλειας (DINA) που έχουν εντοπισθεί αλλά παραμένουν ατιμώρητοι, καθώς και το ψήφισμα που ενέκρινε στις 18 Σεπτεμβρίου 1997 ((ΕΕ C 304 της 6.10.1997, σελ. 143)) σχετικά με την δίκη για τους ισπανούς εξαφανισθέντες και νεκρούς κατά τη διάρκεια της δικτατορίας του στρατηγού Αουγκούστο Πινοτσέτ,

A. επιβεβαιώνοντας ότι τα ανθρώπινα δικαιώματα, οι θεμελιώδεις ελευθερίες, οι δημοκρατικές αρχές και ο πολιτικός πλουραλισμός αποτελούν τον ακρογωνιαίο λίθο των σχέσεων μεταξύ Ευρωπαΐκής Ένωσης και Λατινικής Αμερικής,

Β. λαμβάνοντας υπόψη ότι ο Στρατηγός Πινοτσέτ προτίθεται να αποδεχθεί την αναγόρευσή του ως ισοβίου γερουσιαστή,

Γ. λαμβάνοντας υπόψη την πρωτοβουλία ομάδας χιλιανών βουλευτών οι οποίοι κατέθεσαν «συνταγματική καταγγελία» κατά του Πινοτσέτ και λαμβάνοντας υπόψη ότι η Βουλή «εκφράζει την έντονη αποστροφή της προς το πρόσωπο του Πινοτσέτ ο οποίος παρέβη τον όρκο της υποταγής και υπακοής στην πολιτική εξουσία» με την προώθηση του πραξικοπήματος του 1973,

Δ. πληροφορούμενο ότι βρίσκεται υπό εξέταση ενώπιον της χιλιανής δικαιοσύνης μήνυση κατά του Πινοτσέτ για τα αδικήματα της γενοκτονίας, των απαγωγών και εξαφανίσεων, της συμμετοχής σε αθέμιτο σωματείο και της παράνομης ταφής πτωμάτων,

1. απορρίπτει κατηγορηματικά την αναγόρευση του στρατηγού Αουγκούστο Πινοτσέτ σε ισόβιο γερουσιαστή 7

2. υποστηρίζει τις σχετικές πρωτοβουλίες των πολιτικών κομμάτων και άλλων οργανώσεων της κοινωνίας της Χιλής που θέλουν να αποτρέψουν την αναγόρευση ή την διατήρηση του Πινοτσέτ ως ισόβιου γερουσιαστή 7

3. συγχαίρει τον Πρόεδρο της Δημοκρατίας, τη Συνεννόηση των Κομμάτων για την δημοκρατία και όλες τις δημοκρατικές δυνάμεις καθώς και ολόκληρο το λαό της Χιλής για τις προσπάθειες που καταβάλλουν προς εμβάθυνση της δημοκρατίας 7

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών και στη Βουλή, τη Γερουσία και την κυβέρνηση της Δημοκρατίας της Χιλής.
B4-0257/98

Ψήφισμα σχετικά με το κύμα κακοκαιρίας στην επαρχία της Μάλαγα

Το Ευρωπαΐκό Κοινοβούλιο,

A. εκφράζοντας την ανησυχία του για τις καταστροφές που προκάλεσεαν στην επαρχία της Μάλαγα οι καταρρακτώδεις βροχοπτώσεις και οι ισχυροί άνεμοι, μεταξύ της 31ης Ιανουαρίου και της 5ης Φεβρουαρίου 1998,

Β. λαμβάνοντας υπόψη ότι η κακοκαιρία αυτή προκάλεσε την υπερχείλιση ποταμών, την καταστροφή σιδηροδρομικών γραμμών, κατολισθήσεις, πλημμύρες και σοβαρές ζημίες στην αγροτική παραγωγή, στο επαρχιακό οδικό δίκτυο, στο δίκτυο ύδρευσης, στα δάση και αλλού,

Γ. υπογραμμίζοντας ότι, σύμφωνα με τις πρώτες εκτιμήσεις, οι εκπρόσωποι των κρατικών αρχών στη Μάλαγα υπολογίζουν τις ζημίες σε περίπου 21 δισεκατομμύρια πεσέτες,

Το Ευρωπαΐκό Κοινοβούλιο,

1. καλεί την Επιτροπή να διαθέσει επείγουσα βοήθεια για την αντιμετώπιση των ζημιών στην επαρχία της Μάλαγα,

2. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και στην εκπροσώπηση των κρατικών αρχών (Subdelegaciσn del Gobierno) στη Μάλαγα.